આ સાંભળી મમ્મી હસવા લાગી. તેણે કહ્યું, ‘બસ એટલી જ વાત છે ને ? બેટા, મુશ્કેલીઓથી ગભરાવાનું ન હોય. આફતને અવસરમાં પલટી નાંખતાં શીખ. આ ઊડતી પતંગોને જો, પતંગ પવનની સાથે નહીં પણ તેની વિરુદ્ધ દિશામાં ઊડે છે. બસ, એવી જ રીતે ખરાબ પરિસ્થિતિનો સામનો તેની સામે લડીને કર. જો તું ગભરાઈશ તો પરિસ્થિતિઓ તને ઘેરી વળશે.’ વેદાંતને મમ્મીની વાત સાચી લાગી. તેના મનમાં પતંગની વાત બરાબર ઠસી ગઈ. તેને એમ થયું કે નિરાશ થવાથી ક્યારેય સફળ થઈ શકાય નહીં. તેણે પોતાની જાતને ઘડવી પડશે અને તે માટે કઠોર પરિશ્રમ કરવો પડશે.